मुल्कै गी अज़ाद होए दे अद्धी सदी शा मता समां होई गेआ ऐ, जनता गी अपने राज शा बड़ियां आसां मेदा हियां पर उ’नें गी पूरा होंदा नेईं दिक्खियै जेह्ड़ी खिंझ उन्दे मनें च पैदा होन लगी ही ओह् नौमें द्हाकें तगर पुजदे-पुजदे मुंह्जोर होई गेई। उपन्यास ‘जीवनदान’ दा नायक आखदा ऐ "अज़ादी ते असें गी मिली पर ओह् सिरफ राजनैतिक गै बनियै रेही गेई। असें गी आर्थिक अज़ादी नेईं थ्होई सकी। हाल्ली ओह् असें लैनी ऐ-मैह्नते कन्नै लैनी ऐ।"